strabo.geographica 6.2.6
ἐν δὲ τῇ μεσογαίᾳ τὴν μὲν Ἔνναν , ἐν ᾗ τὸ ἱερὸν τῆς Δήμητρος , ἔχουσιν ὀλίγοι , κειμένην ἐπὶ λόφῳ , περιειλημμένην πλατέσιν ὀροπεδίοις ἀροσίμοις πᾶσιν . ἐκάκωσαν δʼ αὐτὴν μάλιστα ἐμπολιορκηθέντες οἱ περὶ Εὔνουν δραπέται καὶ μόλις ἐξαιρεθέντες ὑπὸ Ῥωμαίων · ἔπαθον δὲ τὰ αὐτὰ ταῦτα καὶ Καταναῖοι καὶ Ταυρομενῖται καὶ ἄλλοι πλείους . ἡ δʼ ἄλλη κατοικία καὶ τῆς μεσογαίας ποιμένων ἡ πλείστη γεγένηται · οὔτε γὰρ Ἱμέραν ἔτι συνοικουμένην ἴσμεν οὔτε Γέλαν οὔτε Καλλίπολιν οὔτε Σελινοῦντα οὔτʼ Εὔβοιαν οὔτʼ ἄλλας πλείους , ὧν τὴν μὲν Ἱμέραν οἱ ἐν Μυλαῖς ἔκτισαν Ζαγκλαῖοι , Καλλίπολιν δὲ Νάξιοι , Σελινοῦντα δὲ οἱ αὐτόθι Μεγαρεῖς , Εὔβοιαν δὲ οἱ Λεοντῖνοι . κεκάκωται δὲ καὶ ἡ Λεοντίνη πᾶσα , Ναξίων οὖσα καὶ αὐτὴ τῶν αὐτόθι · τῶν μὲν γὰρ ἀτυχημάτων ἐκοινώνησαν ἀεὶ τοῖς Συρακουσσίοις , τῶν δʼ εὐτυχημάτων οὐκ ἀεί . καὶ τῶν βαρβαρικῶν δʼ ἐξελείφθησαν πολλαί , καθάπερ οἱ Καμικοὶ τὸ Κωκάλου βασίλειον , παρʼ ᾧ Μίνως δολοφονηθῆναι λέγεται . τὴν οὖν ἐρημίαν κατανοήσαντες Ῥωμαῖοι κατακτησάμενοι τά τε ὄρη καὶ τῶν πεδίων τὰ πλεῖστα ἱπποφορβοῖς καὶ βουκόλοις καὶ ποιμέσι παρέδοσαν · ὑφʼ ὧν πολλάκις εἰς κινδύνους κατέστη μεγάλους ἡ νῆσος , τὸ μὲν πρῶτον ἐπὶ λῃστείας τρεπομένων σποράδην τῶν νομέων , εἶτα καὶ κατὰ πλήθη συνισταμένων καὶ πορθούντων τὰς κατοικίας , καθάπερ ἡνίκα οἱ περὶ Εὔνουν τὴν Ἔνναν κατέσχον . νεωστὶ δʼ ἐφʼ ἡμῶν εἰς τὴν Ῥώμην ἀνεπέμφθη Σέλουρός τις , Αἴτνης υἱὸς λεγόμενος , στρατιᾶς ἀφηγησάμενος καὶ λεηλασίαις πυκναῖς καταδεδραμηκὼς τὰ κύκλῳ τῆς Αἴτνης πολὺν χρόνον , ὃν ἐν τῇ ἀγορᾷ μονομάχων ἀγῶνος συνεστῶτος εἴδομεν διασπασθέντα ὑπὸ θηρίων · ἐπὶ πήγματος γάρ τινος ὑψηλοῦ τεθεὶς ὡς ἂν ἐπὶ τῆς Αἴτνης , διαλυθέντος αἰφνιδίως καὶ συμπεσόντος κατηνέχθη καὶ αὐτὸς εἰς γαλεάγρας θηρίων εὐδιαλύτους ἐπίτηδες παρεσκευασμένας ὑπὸ τῷ πήγματι .
Lemmas: ἐν δέ ὁ μεσόγαιος ὁ μέν Ἔννα , ἐν ὅς ὁ ἱερός ὁ Δημήτηρ , ἔχω ὀλίγος , κεῖμαι ἐπί λόφος , περιλαμβάνω πλατύς ὀροπέδιον ἀρόσιμος πᾶς . κακόω δέ αὐτός μάλα ἐμπολιορκέω ὁ περί Εὔνους δραπέτης καί μόλις ἐξαιρέω ὑπό Ῥωμαῖος · πάσχω δέ ὁ αὐτός οὗτος καί Καταναῖος καί Ταυρομενίτης καί ἄλλος πολύς . ὁ δέ ἄλλος κατοικία καί ὁ μεσόγαιος ποιμήν ὁ πολύς γίγνομαι · οὔτε γάρ Ἱμέρα ἔτι συνοικέω οἶδα οὔτε Γέλα οὔτε Καλλίπολις οὔτε Σελινοῦς οὔτε Εὔβοια οὔτε ἄλλος πολύς , ὅς ὁ μέν Ἱμέρα ὁ ἐν Μυλαί κτίζω Ζαγκλαῖος , Καλλίπολις δέ Νάξιος , Σελινοῦς δέ ὁ αὐτόθι Μεγαρεύς , Εὔβοια δέ ὁ Λεοντῖνος . κακόω δέ καί ὁ Λεόντινος πᾶς , Νάξιος εἰμί καί αὐτός ὁ αὐτόθι · ὁ μέν γάρ ἀτύχημα κοινωνέω ἀεί ὁ Συρακούσσιος , ὁ δέ εὐτύχημα οὐ ἀεί . καί ὁ βαρβαρικός δέ ἐκλείπω πολύς , καθά ὁ Καμικός ὁ Κώκαλος βασίλειον , παρά ὅς Μίνως δολοφονέω λέγω . ὁ οὖν ἐρημία κατανοέω Ῥωμαῖος κατακτάομαι ὁ τε ὄρος καί ὁ πεδίον ὁ πολύς ἱπποφορβός καί βουκόλος καί ποιμήν παραδίδωμι · ὑπό ὅς πολλάκις εἰς κίνδυνος καθίστημι μέγας ὁ νῆσος , ὁ μέν πρῶτος ἐπί λῃστεία τρέπω σποράδην ὁ νομεύς , εἶτα καί κατά πλῆθος συνίστημι καί πορθέω ὁ κατοικία , καθά ἡνίκα ὁ περί Εὔνους ὁ Ἔννα κατέχω . νεωστί δέ ἐπί ἐγώ εἰς ὁ Ῥώμη ἀναπέμπω Σέλουρος τις , Αἴτνη υἱός λέγω , στρατιά ἀφηγέομαι καί λεηλασία πυκνός κατατρέχω ὁ κύκλος ὁ Αἴτνη πολύς χρόνος , ὅς ἐν ὁ ἀγορά μονόμαχος ἀγών συνίστημι ὁράω διασπάω ὑπό θηρίον · ἐπί πῆγμα γάρ τις ὑψηλός τίθημι ὡς ἄν ἐπί ὁ Αἴτνη , διαλύω αἰφνίδιος καί συμπίπτω καταφέρω καί αὐτός εἰς γαλεάγρα θηρίον εὐδιάλυτος ἐπίτηδες παρασκευάζω ὑπό ὁ πῆγμα .